Diari Oficial de la Generalitat Valenciana


Sumari del DOGV 5831, del 20-08-2008 (2008/10321)

RESOLUCIÓ de 14 d'agost de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'adjudiquen ajudes econòmiques per al desenrotllament de la primera fase dels Programes de Qualificació Professional Inicial corresponents al curs 2008-2009, d'acord amb la convocatòria d'ajudes realitzada per l'Orde de 8 de juliol de 2008, de la Conselleria d'Educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10472


Data del document
:   14-08-2008

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * ajuda pública
    * sindicat
    * centre d'ensenyament
    * suport econòmic
    * qualificació professional
    * organització no governamental
    * administració local
    * associació professional
    * empresa
    * ensenyament professional

RESOLUCIÓ de 14 d'agost de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'adjudiquen ajudes econòmiques per al desenrotllament de la primera fase dels Programes de Qualificació Professional Inicial corresponents al curs 2008-2009, d'acord amb la convocatòria d'ajudes realitzada per l'Orde de 8 de juliol de 2008, de la Conselleria d'Educació. [2008/10950]
Per l'Orde de 8 de juliol de 2008, de la Conselleria d'Educació, es van convocar ajudes per al desenrotllament dels Programes de Qualificació Professional Inicial, previstos en l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial en la Comunitat Valenciana.
Examinades les peticions d'ajudes presentades per les entitats sol·licitants, i valorats els seus projectes socioeducatius en funció dels criteris i les prioritats establides en l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de Programes de Qualificació Professional Inicial.
Vista la proposta de concessió de les ajudes que eleva la Comissió de Valoració dels Programes de Qualificació Professional Inicial, creada a este efecte, en compliment del que disposa l'article 9 de l'Orde de 7 de juliol de 2008, de la Conselleria d'Educació.
D'acord amb les competències atribuïdes per delegació segons l'article 10 de la mencionada Orde de 7 de juliol de 2008, resolc:
Primer
1. Aprovar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules, Aules Polivalents, Tallers, Tallers Polivalents i Especial, a les entitats beneficiàries relacionades en l'annex I, segons les denominacions, les modalitats i els imports que s'hi indiquen.
2. Aprovar la concessió d'ajudes per al desenrotllament de la primera fase dels Programes de Garantia Social de la modalitat per a alumnat amb necessitats educatives especials, acollits a la disposició transitòria primera de l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial a la Comunitat Valenciana, a les entitats beneficiàries relacionades en l'annex II, segons les denominacions i els imports que s'hi indiquen.
3. Denegar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules, Aules Polivalents, Tallers, Tallers Polivalents i Especial, a les entitats relacionades en l'annex III segons l'àmbit provincial, les denominacions i modalitats que s'hi indiquen, que no obstant això constituiran una llista de reserva segons el número de reserva indicat en la relació per a cada província, entenent-se que, en el cas de renúncia d'alguna de les entitats que tingen programes aprovats per la present resolució, les noves concessions d'ajudes es realitzaran, en tot cas, a favor d'entitats de la província corresponent i de la mateixa modalitat si hi havia programes de la mateixa modalitat en la llista de reserva provincial.
4. No admetre, per extemporànies, les sol·licituds d'ajudes formulades per les entitats relacionades en l'annex IV d'esta resolució.
Segon
Les quanties corresponents a la part C, transferències de capital, assignades en els annexos I i II a la present resolució han sigut establides per la Comissió de Valoració tenint en compte la distinció existent entre programes nous o les qualificacions dels quals hagen experimentat un canvi substancial respecte a anys precedents, als que els correspon 9.000 euros per programa, i programes promoguts per centres i entitats que en el passat hagen dut a terme programes del mateix perfil o semblants, i en este cas les quanties són inferiors pel dit motiu, sense perjuí que als programes de perfil industrial els corresponga 7.800 euros, enfront dels programes de perfil de servicis, als que correspon 4.518 euros per requerir una inversió inferior.
Tercer
Autoritzar i disposar la proposta comptable en fase AD per a cada expedient de Programes de Qualificació Professional Inicial i de Programes de Garantia Social de la modalitat per a l'alumnat amb necessitats educatives especials, acollits a la disposició transitòria primera de l'esmentada Orde de 19 de maig de 2008, amb el seu número respectiu, i a càrrec de les línies T1310000 i T2250000 de la secció, el servici i el programa 421.50, pels imports respectius especificats per a cada programa en els annexos I i II per al desenrotllament de la primera fase.
Quart
Els Programes de Qualificació Professional Inicial, així com els Programes de Garantia Social mencionats en l'apartat anterior, es realitzaran en dos fases, segons el que disposa l'article 10.4 i 5 de l'Orde de 7 de juliol de 2008 ja mencionada.
Per a l'aprovació de la segona fase, s'hauran d'ajustar al que disposa l'article 10.7 de la dita Orde de 7 de juliol de 2008.
Per als programes relacionats en els annexos I i II d'esta resolució, el termini per a presentar, a la Conselleria d'Educació, la documentació de justificació econòmica corresponent a la primera fase finalitzarà, per a la part C, subvencions de capital, el 30 d'octubre de 2007, i per a les parts A i B, transferències corrents, el 7 de gener de 2009, si bé les entitats beneficiàries podran avançar les justificacions a partir de l'1 de desembre de 2008.
El pagament de la subvenció es farà efectiu en els termes que s'indiquen en l'article 11 de l'Orde de 7 de juliol de 2008.
Quint
La primera fase començarà l'1 de setembre i finalitzarà el 31 de desembre de l'any d'inici del programa.
La segona fase començarà l'1 de gener i finalitzarà el 30 de juny de l'any següent al de l'inici del programa.
A efecte lectiu la data de començament i de finalització del programa coincidirà amb la que s'establisca cada curs en el calendari escolar per a l'Educació Secundària Obligatòria.
Sext
En el termini de 15 dies des de la data d'inici del curs, les entitats beneficiàries procediran a la presentació de la documentació d'inici en la Direcció General d'Avaluació, Innovació i Qualitat Educativa i de la Formació Professional, que inclourà:
a) L'annex V d'esta resolució degudament omplit.
b) La documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'article 7.2 de l'Orde de 7 de juliol de 2008.
c) La fotocòpia compulsada de la documentació acreditativa de la titulació i/o l'experiència professional de l'equip docent.
d) En la modalitat Programes de Qualificació Professional Especial i en aquells programes que integren fins a un màxim de dos alumnes amb necessitats educatives especials, s'aportaran les certificacions de minusvalidesa i els informes psicopedagògics originals o compulsats de data no anterior a 6 mesos, comptats des de la data d'inici del programa.
e) Les fotocòpies compulsades de l'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública.
f) L'escrit notificació, firmat i segellat, en què s'especifique que l'entitat sense ànim de lucre n'anticipa l'import econòmic, i en què es justifique el gasto abans del 7 de gener de 2009.
g) L'annex VI d'esta resolució, estadística, degudament omplit.
h) Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant-ne l'origen i la quantitat.
Esta documentació estarà disponible en l'adreça de la xarxa www.edu.gva.es/eva: Formación Professional.
Sèptim
A causa de la participació de fons finalistes aportats pel Fons Social Europeu, les entitats beneficiàries utilitzaran el codi PCPI/FSE en cada un dels seus apunts comptables.
Octau
La Conselleria d'Educació queda facultada per a procedir a la minoració, o, si és el cas, al reintegrament total de la subvenció concedida en els supòsits previstos en l'article 13 de l'Orde de 7 de juliol de 2008. En qualsevol cas, l'entitat es compromet al compliment del que establix l'article 12 de la mateixa Orde, relatiu a les obligacions de les entitats beneficiàries.
Nové
1. L'entitat promotora estarà obligada a justificar en un imprés normalitzat les quantitats aportades per a la realització del programa en la seua primera fase, quan este finalitze; i en redactarà una memòria d'acord amb el que establix l'article 22 de l'Orde de 19 de maig de 2008, per la qual es regulen els Programes de Qualificació Professional Inicial a la Comunitat Valenciana.
Els impresos normalitzats de justificació de gastos de la primera fase es trobaran a la pàgina web de la xarxa abans esmentada.
2. Quan les activitats dels programes hagen sigut finançats amb la subvenció i, a més, amb fons propis o altres subvencions o recursos, haurà d'acreditar-se en la justificació l'import, la procedència i l'aplicació dels mencionats fons a les activitats subvencionades.
3. L'entitat beneficiària durà a terme un seguiment de la prossecució dels estudis i de la inserció laboral dels participants en el programa que, després d'haver-lo estudiat la Comissió de Valoració dels Programes de Qualificació Professional Inicial, servirà d'indicador per a avaluar, en exercicis futurs, la viabilitat de les dites accions en funció del col·lectiu a què anaven dirigides i la modalitat d'actuació per la qual es va optar.
Els resultats d'este seguiment podran ser incorporats dins del termini màxim dels 6 mesos posteriors a la finalització del programa.
Deu
En compliment del que disposa l'article 16 de la mencionada Orde de 7 de juliol de 2008, el material divulgatiu imprés dels Programes de Qualificació Professional Inicial, així com la retolació de les instal·lacions on es duguen a terme estos programes, s'ajustarà al model i a les instruccions indicades en l'annex VII d'esta resolució.
Onze
La realització dels Programes de Qualificació Professional Inicial es regirà pel que establix l'Orde de 19 de maig de 2008 de la Conselleria d'Educació i l'Orde de 7 de juliol de 2008, i per totes les instruccions que dicte la Direcció General d'Avaluació, Innovació i Qualitat Educativa i de la Formació Professional.
Esta resolució tindrà efecte a partir de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé s'hi podrà plantejar directament un recurs contenciós administratiu, dins dels terminis i davant de dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació dins del termini d'un mes a comptar de l'endemà de la publicació corresponent.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la publicació corresponent.
València, 14 d'agost de 2008.- La directora general d'avaluació, Innovació i Qualitat Educativa i de la Formació Professional: Auxiliadora Hernández Miñana.